title: Sklep (EU) 2020/400 predstavnikov vlad držav članic z dne 11. marca 2020 o imenovanju generalnega pravobranilca Sodišča

text:
                  16.3.2020

                  SL

                  Uradni list Evropske unije

                  L 79/1

         SKLEP (EU) 2020/400 PREDSTAVNIKOV VLAD DRŽAV ČLANIC
         z dne 11. marca 2020
         o imenovanju generalnega pravobranilca Sodišča
         PREDSTAVNIKI VLAD DRŽAV ČLANIC EVROPSKE UNIJE SO –
         ob upoštevanju Pogodbe o Evropski uniji in zlasti člena 19 navedene pogodbe,
         ob upoštevanju Pogodbe o delovanju Evropske unije in zlasti členov 253 in 255 navedene pogodbe,
         ob upoštevanju naslednjega:

                     (1)

                     V skladu s členoma 7 in 8 Protokola št. 3 o statutu Sodišča Evropske unije in zaradi smrti Yvesa BOTA je treba za preostanek njegovega mandata, torej do 6. oktobra 2024, imenovati generalnega pravobranilca Sodišča.

                     (2)

                     Kot kandidat za prosto delovno mesto je bil predlagan Jean RICHARD DE LA TOUR.

                     (3)

                     Odbor, oblikovan na podlagi člena 255 Pogodbe o delovanju Evropske unije, je dal mnenje o ustreznosti Jeana RICHARDA DE LA TOURA za opravljanje nalog generalnega pravobranilca Sodišča –

               SPREJELI NASLEDNJI SKLEP:

            Člen 1
            Za generalnega pravobranilca Sodišča se za obdobje od 23. marca 2020 do 6. oktobra 2024 imenuje Jean RICHARD DE LA TOUR.

            Člen 2
            Ta sklep začne veljati na dan objave v Uradnem listu Evropske unije.

            V Bruslju, 11. marca 2020

                  Predsednik

               M. CLAUSS


title: Sklep Političnega in varnostnega odbora (SZVP) 2020/401 z dne 12. marca 2020 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2019/1988 (ATALANTA/1/2020)

text:
                  16.3.2020

                  SL

                  Uradni list Evropske unije

                  L 79/2

         SKLEP POLITIČNEGA IN VARNOSTNEGA ODBORA (SZVP) 2020/401
         z dne 12. marca 2020
         o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2019/1988 (ATALANTA/1/2020)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 6(1) Skupnega ukrepa,
         ob upoštevanju naslednjega:

                     (1)

                     Svet je na podlagi člena 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje ustreznih sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: poveljnik sil EU).

                     (2)

                     PVO je 26. novembra 2019 sprejel Sklep (SZVP) 2019/1988 (2), s katerim je za poveljnika sil EU imenoval kapitana Joséja VIZINHA MIRONESA.

                     (3)

                     Poveljnik operacije EU je priporočil, da se za novega poveljnika sil EU od 17. marca 2020 imenuje kontraadmiral Ignacio VILLANUEVA SERRANO.

                     (4)

                     Vojaški odbor EU je 21. februarja 2020 to priporočilo podprl.

                     (5)

                     Sklep (SZVP) 2019/1988 bi bilo zato treba razveljaviti.

                     (6)

                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –

               SPREJEL NASLEDNJI SKLEP:

            Člen 1
            Kontraadmiral Ignacio VILLANUEVA SERRANO se s 17. marcem 2020 imenuje za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).

            Člen 2
            Sklep (SZVP) 2019/1988 se razveljavi.

            Člen 3
            Ta sklep začne veljati 12. marca 2020

            V Bruslju,

                  Za Politični in varnostni odbor

                  Predsednica

               S. FROM-EMMESBERGER

            (1)  UL L 301, 12.11.2008, str. 33.

            (2)  Sklep Političnega in Varnostnega Odbora (SZVP) 2019/1988 z dne 26. novembra 2019 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2019/1245 (ATALANTA/4/2019) (UL L 308, 29.11.2019, str. 98).


Odločba Komisije z dne 23/01/2020 o razglasitvi združljivosti koncentracije s skupnim trgom (Zadeva št. COMP/M.9417 - VOLVO CARS / AB VOLVO / WORLD OF VOLVO JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 09/03/2020 o razglasitvi združljivosti koncentracije s skupnim trgom (Zadeva št. COMP/M.9735 - AMEX / GBT) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 06/03/2020 o razglasitvi združljivosti koncentracije s skupnim trgom (Zadeva št. COMP/M.9649 - TSR RECYCLING / SIMS METAL MANAGEMENT (CERTAIN RECYCLING ASSETS)) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 06/03/2020 o razglasitvi združljivosti koncentracije s skupnim trgom (Zadeva št. COMP/M.9700 - DNATA / ALPHA LSG) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 11/12/2019 o razglasitvi združljivosti koncentracije s skupnim trgom (Zadeva št. COMP/M.9590 - OAKTREE / RAFI) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 11/03/2020 o razglasitvi združljivosti koncentracije s skupnim trgom (Zadeva št. COMP/M.9684 - PARKS BOTTOM / OMERS / ACCOR / FAIRMONT HOTELS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 04/03/2020 o razglasitvi združljivosti koncentracije s skupnim trgom (Zadeva št. COMP/M.9703 - SCP / REAL) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 12/03/2020 o razglasitvi združljivosti koncentracije s skupnim trgom (Zadeva št. COMP/M.9721 - APG / IRCP / MERKUR) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 06/03/2020 o razglasitvi združljivosti koncentracije s skupnim trgom (Zadeva št. COMP/M.9733 - ENGIE / MIROVA / PREDICA / JV ) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 17/12/2019 o razglasitvi združljivosti koncentracije s skupnim trgom (Zadeva št. COMP/M.9622 - EUROVIA INDUSTRIE / ASA-BAU / JV) v skladu z Uredbo Sveta (ES) št. 139/2004 (Besedilo v nemškem jeziku je edino verodostojno)


Odločba Komisije z dne 25/02/2020 o razglasitvi združljivosti koncentracije s skupnim trgom (Zadeva št. COMP/M.9719 - FFHL / OMERS / RIVERSTONE) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 10/03/2020 o razglasitvi združljivosti koncentracije s skupnim trgom (Zadeva št. COMP/M.9715 - PCG / PCC / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 05/03/2020 o razglasitvi združljivosti koncentracije s skupnim trgom (Zadeva št. COMP/M.9739 - AXA / GROUPE CREDIT AGRICOLE / ELL LUXEMBOURG 2) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


title: Sklep Evropske Centralne Banke (EU) 2020/407 z dne 16. marca 2020 o spremembi Sklepa (EU) 2019/1311 o tretji seriji ciljno usmerjenih operacij dolgoročnejšega refinanciranja (ECB/2020/13)

text:
                  17.3.2020

                  SL

                  Uradni list Evropske unije

                  L 80/23

         SKLEP EVROPSKE CENTRALNE BANKE (EU) 2020/407
         z dne 16. marca 2020
         o spremembi Sklepa (EU) 2019/1311 o tretji seriji ciljno usmerjenih operacij dolgoročnejšega refinanciranja (ECB/2020/13)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije in zlasti prve alinee člena 127(2) Pogodbe,
         ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1, člena 12.1, druge alinee člena 18.1 in druge alinee člena 34.1 Statuta,
         ob upoštevanju Smernice Evropske centralne banke (EU) 2015/510 z dne 19. decembra 2014 o izvajanju okvira denarne politike Eurosistema (Smernica o splošni dokumentaciji) (ECB/2014/60) (1),
         ob upoštevanju naslednjega:

                     (1)

                     V skladu s členom 1(4) Smernice (EU) 2015/510 (ECB/2014/60) lahko Svet ECB kadar koli spremeni orodja, instrumente, zahteve, kriterije in postopke za izvajanje operacij denarne politike Eurosistema.

                     (2)

                     Svet ECB je 22. julija 2019 na podlagi svojega mandata, da ohranja stabilnost cen, ter z namenom, da ohrani ugodne pogoje bančnega kreditiranja in podpre spodbujevalno naravnanost denarne politike v državah članicah, katerih valuta je euro, sprejel Sklep Evropske centralne banke (EU) 2019/1311 (ECB/2019/21) (2). Navedeni sklep je predvidel, da se v obdobju od septembra 2019 do marca 2021 izvede tretja serija ciljno usmerjenih operacij dolgoročnejšega refinanciranja (CUODR-III).

                     (3)

                     Svet ECB je z namenom, da podpre bančno kreditiranje tistih, ki jih je najbolj prizadela širitev koronavirusne bolezni (COVID-19), zlasti malih in srednje velikih podjetij, 12. marca 2020 odločil, da spremeni tri parametre operacij CUODR-III, in sicer da poveča možni obseg izposoje s 30 % na 50 %, spremeni zgornji znesek protiponudbe za posamezne operacije CUODR-III in od septembra 2021 ponudi možnost predčasnega odplačila sredstev, izposojenih v operacijah CUODR-III, po 12 mesecih po poravnavi posamezne operacije namesto po 24 mesecih.

                     (4)

                     Da bi se lahko ti prilagojeni parametri uporabili s takojšnjim učinkom, bi moral ta sklep začeti veljati brez odlašanja.

                     (5)

                     Zato je treba Sklep (EU) 2019/1311 (ECB/2019/21) ustrezno spremeniti –

               SPREJEL NASLEDNJI SKLEP:

            Člen 1
            Spremembe
            Sklep (EU) 2019/1311 (ECB/2019/21) se spremeni:

                        1.

                        člen 4 se spremeni:

                                    (a)

                                    odstavek 2 se nadomesti z naslednjim:

                                       „2.   Možni obseg izposoje za vsakega udeleženca znaša 50 % njegovega skupnega soodvisnega stanja, zmanjšano za stanje sredstev, ki si jih je ta udeleženec v operacijah CUODR-III prej izposodil v operacijah CUODR-II v skladu s Sklepom ECB/2016/810 (ECB/2016/10), na datum poravnave operacije CUODR-III, ob upoštevanju katerega koli pravno zavezujočega obvestila o predčasnem odplačilu, ki ga udeleženec predloži v skladu s členom 6 Sklepa ECB/2016/810 (ECB/2016/10). Ustrezni tehnični izračuni so določeni v Prilogi I.“;

                                    (b)

                                    odstavek 4 se nadomesti z naslednjim:

                                       „4.   Zgornja meja protiponudbe za vsakega udeleženca v posamezni operaciji CUODR-III je enaka njegovemu možnemu obsegu izposoje, zmanjšano za izposojena sredstva v prejšnjih operacijah CUODR-III. Ta znesek se obravnava kot zgornji znesek protiponudbe za vsakega udeleženca in uporabljajo se pravila, ki veljajo za protiponudbe, ki presegajo zgornji znesek protiponudbe, kakor so določena v členu 36 Smernice (EU) 2015/510 (ECB/2014/60). Ustrezni tehnični izračuni so določeni v Prilogi I.“;

                        2.

                        v členu 5a se odstavek 1 nadomesti z naslednjim:

                           „1.   Od septembra 2021 imajo udeleženci po 12 mesecih po poravnavi posamezne operacije CUODR-III vsake tri mesece možnost, da pred zapadlostjo prekinejo to operacijo CUODR-III ali znižajo njen znesek.“;

                        3.

                        v Prilogi I se v oddelku 1 tretji odstavek nadomesti z naslednjim:
                        „Možni obseg izposoje je enak 50 % soodvisnega stanja v zvezi z udeležencem (*1), zmanjšano za stanje sredstev, ki si jih je udeleženec izposodil v ciljno usmerjenih operacijah dolgoročnejšega refinanciranja v skladu s Sklepom (EU) 2016/810 (ECB/2016/10) (CUODR-II), na datum poravnave ustrezne operacije CUODR-III, ali enak nič, če je to stanje negativno, tj.:

                            za k = 1,…,7.

                           (*1)  Sklicevanja na ‚udeleženca‘ je treba razumeti kot sklicevanja na individualne udeležence ali na skupine za sodelovanje v operacijah CUODR-III.“;"

                        4.

                        v Prilogi I se v oddelku 1 peti odstavek nadomesti z naslednjim:
                        „Zgornja meja protiponudbe, ki se uporabi za vsakega udeleženca v posamezni operaciji CUODR-III, je enaka njegovemu možnemu obsegu izposoje BAk
                           , zmanjšano za izposojena sredstva v prejšnjih operacijah CUODR-III. Naj bodo  izposojena sredstva udeleženca v operaciji CUODR-III k, nato , pri čemer je BLk
                            zgornja meja protiponudbe za tega udeleženca v operaciji k, ki je opredeljena tako:

                        za k = 2,…,7.“

            Člen 2
            Začetek veljavnosti
            Ta sklep začne veljati 17. marca 2020.

            V Frankfurtu na Majni, 16. marca 2020

                  Za Svet ECB

                  Predsednica ECB

               Christine LAGARDE

            (1)  UL L 91, 2.4.2015, str. 3.

            (2)  Sklep Evropske centralne banke (EU) 2019/1311 z dne 22. julija 2019 o tretji seriji ciljno usmerjenih operacij dolgoročnejšega refinanciranja (ECB/2019/21) (UL L 204, 2.8.2019, str. 100).


title: Sklep Sveta (SZVP) 2020/408 z dne 17. marca 2020 o spremembi Sklepa 2013/798/SZVP o omejevalnih ukrepih proti Srednjeafriški republiki

text:
                  17.3.2020

                  SL

                  Uradni list Evropske unije

                  LI 80/1

         SKLEP SVETA (SZVP) 2020/408
         z dne 17. marca 2020
         o spremembi Sklepa 2013/798/SZVP o omejevalnih ukrepih proti Srednjeafriški republiki
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 29 Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 23. decembra 2013 sprejel Sklep 2013/798/SZVP (1) o omejevalnih ukrepih proti Srednjeafriški republiki.

                     (2)

                     Varnostni svet Združenih narodov je 31. januarja 2020 sprejel Resolucijo 2507 (2020), s katero je razširil izjeme v zvezi z embargom na orožje.

                     (3)

                     Sklep 2013/798/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Točka (g) člena 2(1) Sklepa 2013/798/SZVP se nadomesti z naslednjim:

                        „(g)

                        prodajo, dobavo, prenos ali izvoz orožja kalibra 14,5 mm ali manjšega kalibra ter streliva in sestavnih delov, posebej oblikovanih za tovrstno orožje, ter neoboroženih kopenskih vojaških vozil in kopenskih vojaških vozil, opremljenih z orožjem kalibra 14,5 mm ali manjšega kalibra, varnostnim silam Srednjeafriške republike, tudi državnim civilnim institucijam kazenskega pregona, kadar so to orožje, strelivo, sestavni deli in vozila namenjeni izključno v podporo procesu reforme varnostnega sektorja v Srednjeafriški republiki ali za uporabo v tem procesu, kot je vnaprej uradno obveščen odbor;“.

            Člen 2
            Ta sklep začne veljati dan po objavi v Uradnem listu Evropske unije.

            V Bruslju, 17. marca 2020

                  Za Svet

                  Predsednica

               A. METELKO-ZGOMBIĆ

            (1)  Sklep Sveta 2013/798/SZVP z dne 23. decembra 2013 o omejevalnih ukrepih proti Srednjeafriški republiki (UL L 352, 24.12.2013, str. 51).


Odločba Komisije z dne 13/03/2020 o razglasitvi združljivosti koncentracije s skupnim trgom (Zadeva št. COMP/M.9717 - BERGÉ / MITSUBISHI CORPORATION / BERGÉ AUTO / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 13/03/2020 o razglasitvi združljivosti koncentracije s skupnim trgom (Zadeva št. COMP/M.9659 - TELIA COMPANY / CAPMAN AIFM / JV) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 06/03/2020 o razglasitvi združljivosti koncentracije s skupnim trgom (Zadeva št. COMP/M.9740 - ISQ / RUBIS / RUBIS TERMINAL) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 12/03/2020 o razglasitvi združljivosti koncentracije s skupnim trgom (Zadeva št. COMP/M.9724 - GENERALI / UIR / ZARAGOZA) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 16/03/2020 o razglasitvi združljivosti koncentracije s skupnim trgom (Zadeva št. COMP/M.9754 - KII / INFOR) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 13/03/2020 o razglasitvi združljivosti koncentracije s skupnim trgom (Zadeva št. COMP/M.9745 - SUNSUPER / MACQUARIE / PGGM / MAGL) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 13/03/2020 o razglasitvi združljivosti koncentracije s skupnim trgom (Zadeva št. COMP/M.9758 - TOYOTA FINANCIAL SERVICES CORPORATION / MITSUI & CO / KINTO BRASIL) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)